stanford-oval/wikipedia huggingface dataset:
טקסס
דמוגרפיה > דת

רוב אוכלוסיית טקסס הייתה ונשארה נוצרית ברובה, ומרביתה נמצאת באזור המכונה "חגורת התנ"ך" המזוהה עם זיקה לנצרות ולמסורת, בהשפעת הקולוניאליזם הקתולי והפרוטסטנטי הספרדי והאנגלי, וכן עבודה מיסיונרית[דרוש מקור] (77% נכון לשנת 2014). הקבוצות הגדולות פרט לנוצרים כוללות את הלא-דתיים (18%), יהודים (1%), מוסלמים (1%), בודהיסטים (1%) ואנשים המזהים עצמם עם דתות אחרות ששיעורם באוכלוסייה הוא פחות מאחוז אחד לכל דת.
הענף התאולוגי הגדול ביותר נכון לשנת 2014 כולל יחד מספר זרמים של אוונגליסטים פרוטסטנטים (31%), בעוד זרמים פרוטסטנטים משמעותיים נוספים כוללים את הפרוטסטנטים של הקו הראשי (אנ') (13%) וכנסיות פרוטסטנטיות אפרו-אמריקאיות (6%). מבין כלל הזרמים הפרוטסטנים יחד, הזרמים הבפטיסטים תופסים נפח נכבד של כ־20% המתחלקים בין האוונגליסטים, אנשי הקו הראשי והכנסיות האפרו־אמריקאיות. מבין כלל הזרמים הפרוטסטנטים, כ־10% נחשבים כזרמים "בלתי משויכים" (אנ'). מעבר לפרוטסטנטים, הקתולים מתרכזים ל־23% מהאוכלוסייה, ומורמונים ועדי יהוה כוללים כל אחד כ־1% מהאוכלוסייה.
בשנת 1990, האוכלוסייה האסלאמית מנתה כ-140,000, כאשר נתונים עדכניים יותר מעמידים את מספר המוסלמים הנוכחי בין 350,000 ל-400,000 נכון לשנת 2012. האוכלוסייה היהודית הייתה בסביבות 128,000 בשנת 2008. בשנת 2020 גדלה האוכלוסייה היהודית ליותר מ-176,000. נכון לשנת 2004, בטקסס חיו כ-146,000 חסידי דתות כמו הינדואיזם וסיקהיזם. טקסס היא המדינה החמישית בגודלה בארצות הברית בכמות האוכלוסייה המוסלמית.
דמוגרפיה > דת > יהדות טקסס

יהודים הופיעו בטקסס עם הגעתם של האירופים הראשונים לאזור במאה ה-16 וקיים תיעוד של יהודים שהתגוררו באזור כבר ב-1816. יהודים לקחו חלק במהפכה הטקסנית ב-1835, ולפחות ארבעה מהם נהרגו בקרבות. בית הקברות היהודי הראשון נבנה באזור גלווסטון ב-1852, באותו אזור בו הוקם ב-1868 בית הכנסת בני ישראל, בית הכנסת הרפורמי הראשון. בית הכנסת האורתודוקסי הראשון הוקם עוד ב-1859 ביוסטון, אולם ב-1874 גם הוא הפך לרפורמי. ב-1874 הוקם גם בית הכנסת הראשון בסן אנטוניו, ושנה מאוחר יותר הוקם בית הכנסת הראשון בדאלאס.
מאות מיהודי אירופה הוברחו לטקסס במהלך מלחמת העולם השנייה במסגרת מבצע טקסס. ב-1990 הוערך מספרם של היהודים בטקסס כ-108,000, ונכון לשנת 2010 המספר קרוב יותר ל-128,000. היהודים הראשונים בטקסס היו ממוצא ספרדי, אולם נכון לשנת 2010, רוב היהודים באזור הם ממוצא אשכנזי.
עד היום נבחרו שני יהודים לייצג את טקסס בבית הנבחרים של ארצות הברית, אחד בין השנים 1846–1851 ואחד בין 1979–2005. בנוסף ראש עיריית דאלאס בין השנים 2002–2007 הייתה יהודייה.
דמוגרפיה > הערים הגדולות

נכון לשנת 2000, קיימות בטקסס שש ערים בעלות אוכלוסייה של יותר מ-500,000 אנשים, ומתוכן שתיים הן ערי עולם – דאלאס ויוסטון. בטקסס יש בסך הכול 25 אזורי מטרופולין – בשניים מהם האוכלוסייה מונה מעל 5 מיליון תושבים ובארבעה אזורים נוספים האוכלוסייה מונה מעל מיליון אנשים.
בטקסס יש שלוש ערים עם אוכלוסייה של מעל מיליון תושבים – יוסטון, סן אנטוניו ודאלאס, וכל השלוש הן בין עשר הערים הגדולות בארצות הברית. הערים אוסטין ופורט וורת', גם הן בטקסס, הן בן 20 הערים הגדולות בארצות הברית. סן אנטוניו היא העיר הוותיקה בטקסס, בעוד שאוסטין היא בירתה.
יוסטון
סן אנטוניו
דאלאס
אוסטין
פורט וורת'
תרבות

במהלך השנים הפכה טקסס לכור היתוך של התרבות המקסיקנית, התרבות הצפון אמריקנית והתרבות הספרדית. הודות להיותה מרכז תעשיית הבקר של ארצות הברית, דימוי נפוץ של טקסס ברחבי העולם משייך אותה לדמותו של הקאובוי. הרודאו הוא חלק חשוב בתרבות הייחודית של טקסס והרודאו השנתי של יוסטון הוא הגדול בעולם. אוסטין, ידועה בתור בירת המוזיקה החיה של העולם והיא מתאפיינת במגוון גדול של פסטיבלי מוזיקה, מועדונים והופעות. סן אנטוניו מפורסמת במוזיקת הקאנטרי שלה, ודאלאס מארחת כל שנה את היריד השנתי של טקסס, היריד הגדול ביותר בארצות הברית.
הספורט הפופולרי ביותר בטקסס הוא פוטבול ברמות התיכונים הקולג'ים והמקצוענים, לטקסס שתי קבוצות ב-NFL ליגת הפוטבול המקצועית יוסטון טקסאנס ודאלאס קאובויס בנוסף יש בטקסס שתי קבוצות במייג'ור ליג בייסבול, שלוש קבוצות בליגת ה-NBA, סן אנטוניו ספרס, יוסטון רוקטס ודאלאס מאבריקס, שתי קבוצות בליגת ה-WNBA, ליגת הכדורסל לנשים, וקבוצה אחת ב-NHL, ליגת ההוקי קרח. לטקסס יש גם קבוצות מקצועיות ב-AFL פוטבול באולמות סגורים, וה-MLS ליגת הכדורגל, על אף שהן פחות פופולריות. עוד ענפי ספורט נפוצים בטקסס הם מרוצי מכוניות ומרוצי סוסים, לקרוס, גולף ודיג.
המטבח הטקסני מפורסם בתרבות הברביקיו ועישון הבשר, כמו גם במטבח הפיוז'ן טקס-מקס המשלב בין המטבח המקסיקני למטבח האמריקאי. המנה המזוהה ביותר עם המטבח הטקסני היא חזה בקר מעושן בסגנון טקסס, מנה שתהליך בישולה עורך לילה שלם.
תחבורה

מערכת הכבישים המהירים של טקסס, התחבורה הציבורית והתחבורה האווירית, כולן נמצאות תחת השגחתה של מחלקת התחבורה של טקסס, סוכנות ממשלתית הידועה בכינוי טקס-דוט. נכון לשנת 2005, יש בטקסס 127,999 קילומטר של כביש מהיר, לעומת 71,000 קילומטר ב-1984. בטקסס יש שני כבישים מהירים עם מהירות מקסימלית של 130 קילומטר לשעה, המהירות הגבוהה ביותר בארצות הברית.
שדה התעופה הגדול ביותר בטקסס ממוקם בדאלאס, והוא נחשב לשדה התעופה השלישי בגודלו בארצות הברית והרביעי בעולם כולו, וטסים ממנו מטוסים ל-135 יעדים בתוך ארצות הברית ו-40 במדינות אחרות. ביוסטון נמצא שדה התעופה התשיעי בגודלו בארצות הברית, והתשע עשרה בעולם, והוא מהווה את בסיסה של חברת יונייטד איירליינס. טקסס מהווה גם את בסיסה של חברת התעופה סאות'ווסט איירליינס, החברה הגדולה בארצות הברית לפי מספר נוסעים בשנה.
נכון לשנת 2008, בטקסס יותר מ-1,000 נמלים ויותר מ-1,600 קילומטר של תעלות. בנמלי טקסס מועסקים כ-1,000,000 אנשים ועוברים דרכם 317 מיליון טון של סחורות. הנמל הגדול בטקסס נמצא ביוסטון, והוא נחשב לנמל השני בגודלו בארצות הברית וה-10 בעולם. הנמל נבנה כדי להחליף את הנמל בגלבסטון שנהרס בסופת טורנדו ב-1900.
מסילת הרכבת הראשונה נבנתה בטקסס ב-1872, והחל משנת 1911, בטקסס יש יותר מסילות ברזל מכל מדינה אחרת בארצות הברית. נכון לשנת 2005, יש בטקסס 22,540 ק"מ של מסילות ברזל, ירידה מאז שנת 1932, בה היו באזור 27,484 ק"מ. בטקסס קימות גם מסילות ברזל קלות, אחת באזור דאלאס שאורכה 70 ק"מ, ואחת באזור יוסטון שאורכה 12 ק"מ. שתי רכבות קלות אלו הן בין 12 הרכבות הקלות הכי עמוסות בארצות הברית וביחד, נוסעים בהן מעל 100,000 אנשים ביום.
בריאות

מערכת הבריאות של טקסס נחשבת לאחת ממערכות הבריאות הגרועות בארצות הברית, ובהערכה מתחילת המילניום היא דורגה כשלישית מהסוף. טקסס מדורגת בן המדינות האחרונות, לא רק באיכות הטיפול, אלא גם בכמות האנשים שמקבלים טיפול רפואי, כמות הכסף שבתי החולים מבזבזים והטיפול היחסי בבני מיעוטים. לפי סקר משנת 2006, לכ-25% מהאוכלוסייה בטקסס אין ביטוח רפואי, יותר מכל מדינה אחרת בארצות הברית. טקסס מדורגת במקום ה-12 במספר האנשים שסובלים מהשמנת יתר, וב-2008 דורגו 4 מהערים בטקסס בין 25 "הערים השמנות ביותר" בארצות הברית. עם זאת אותו סקר, דירג את אוסטין כאחת מ-"25 הערים הרזות ביותר".
בטקסס נמצאים חלק מבתי החולים הגדולים בעולם. בסך הכול נמצאים בטקסס 8 בתי ספר ללימודי רפואה, שלושה בתי ספר לרפואת שיניים ובית ספר אחד לאופטומטריה. המרכז הרפואי של יוסטון הוא המרכז הרפואי הגדול בעולם והוא מכיל את הריכוז הגבוה ביותר של מעבדות מחקר רפואי ובתי חולים. בדאלאס ממוקם האיגוד האמריקאי לרפואת לב, והיא מכילה את בית הספר לרפואה בו מועסקים הכי הרבה זוכי פרס נובל. באוסטין ובגלבסטון ממוקמות 2 מבין 8 המעבדות היחידות בעלות רמת בטיחות ביולוגית 4 בארצות הברית.
חינוך והשכלה

סוכנות החינוך של טקסס (Texas Education Agency) היא הרשות האחראית על החינוך הציבורי בטקסס. ניהול בתי הספר מבוזר ומתבסס על מועצות חינוך. למעלה מ-1,000 מועצות חינוך מנהלות את בתי הספר בטקסס, ולמעט אחת, הן כולן עצמאיות ואינן פועלות במסגרת העירייה (האזורים עליהן הן אחראיות אינם חופפים לערים). המועצות ממסות את התושבים ואף יש להן זכות להפקיע קרקעות הדרושות לחינוך. בטקסס אין כמעט הגבלות על חינוך ביתי והתלמידים לא מתבקשים ללמוד מספר מסוים של שעות או לעבור מבחנים כדי להוכיח התקדמות.
נכון ל-2007, דורגה טקסס במקום 26 בחינוך מבין 50 המדינות בארצות הברית. הציונים הממוצעים בטקסס גבוהים יותר מהממוצע הארצי במתמטיקה, ונמוכים יותר ביכולות קריאה. מספר התלמידים למורה נמוך בטקסס מהממוצע הארצי, עם 15 תלמידים למורה אחד. גם כמות הכסף שהממשלה מוציאה על כל תלמיד נמוכה מהמוצע הארצי וכמוה גם המשכורת הממוצעת של המורים.
בטקסס נמצאים 181 מכללות, אוניברסיטאות ומכוני מחקר. אוניברסיטת יוסטון, אוניברסיטת צפון טקסס, אוניברסיטת טקסס באוסטין ואוניברסיטת טקסס A&M הן ארבע האוניברסיטאות הגדולות ביותר באזור וביחד נרשמים אליהן 145,000 תלמידים בשנה. אוניברסיטת רייס ביוסטון נחשבת למכללה ה-17 הטובה ביותר בארצות הברית.
סמלי המדינה

| סמלי מדינת טקסס> דגל.דגל טקסס Flag of Texas | סמלי מדינת טקסס> סמל.סמל טקסס Seal of Texas | סמלי מדינת טקסס> מוטו. | סמלי מדינת טקסס> כינוי. |
| --- | --- | --- | --- |
|  |  | "ידידות" "Friendship" | "מדינת הכוכב הבודד" "Lone Star State" |
| עץ | פרח | ציפור | חיה |
| פקאן Pecan | תורמוס Bluebonnet | חקיין צפוני Mimus polyglottos | טקסס לונגהורן Texas Longhorn |
ראו גם

מחוזות טקסס
גאוגרפיה של מונגוליה

| --- | --- |
 (למפת מונגוליה מוגדלת) אולן בטור ארדנט דרחאן צ'ויבלסאן מורון חובד אולגי באיינחונגור ארבאיחר אולאנגום רוסיה סיןמונגוליה(למפת מונגוליה רגילה) אולן בטור ארדנט דרחאן צ'ויבלסאן מורון חובד אולגי באיינחונגור ארבאיחר אולאנגום רוסיה סיןמונגוליה
 יבשת:  אסיה 
 קואורדינטות:  46°N 105°E﻿ / ﻿46°N 105°E﻿ / 46; 105
 שטח
 דירוג שטח:  20
 שטח:  1,564,116 קמ"ר
   אדמה:  1,553,556 קמ"ר (99.32%)
   מים:  10,560 קמ"ר (0.68%)
 גובה
 הנקודה הנמוכה:  560 מטר  (אגם חוח)
 גובה ממוצע:  1,528 מטר
 הנקודה הגבוהה:  4,374 מטר (הר חויטן)
 מידע נוסף
 אורך קו החוף:  0 ק"מ
 אורך הגבולות:  8,082 ק"מ
 מדינות גובלות:  הרפובליקה העממית של סין, רוסיה 
 
מפה טופוגרפית של מונגוליה
מונגוליה היא מדינה מישורית ברובה הממוקמת ביבשת אסיה. חלקה הדרומי נשלט בידי מדבר גובי, כאשר חלקה הצפוני של המדינה הוא הררי. האקלים המונגולי הוא קיצוני מאוד - חם מאוד בקיץ וקר מאוד בחורף. מונגוליה גובלת ברוסיה מצפון וברפובליקה העממית של סין מדרום. למרות שהיא גובלת רק עם שתי מדינות, יש לה קו גבול ארוך במיוחד המסתכם ב-8,114 ק"מ.
מבנה קרקע

שטחה של מונגוליה נע בין קיצוניות של הרים בצפון ובמערב, למישורים נרחבים של מדבר גובי וערבות עשב בדרום ובמזרח. הנקודה הגבוהה ביותר במונגוליה היא הר חויטן (хүйтэн уул, "ההר הקר" אשר נקרא גם "פסגת הידידות", найрамдал оргил) המתנשא לגובה של 4,374 מטרים מעל פני הים, ונמצא על משולש הגבולות רוסיה-סין-מונגוליה. גובהה של הנקודה הנמוכה ביותר, אגם חוח (хөх нуур, "האגם הכחול", אחד מאגמים רבים במונגוליה שנושאים שם זה) הנמצא במזרח המדינה, הוא 518 מ'. גובהה הממוצע של המדינה הוא 1,580 מ'.
אחד מהאגמים המתוקים הגדולים באסיה, אגם חובסגול, נמצא במחוז חובסגול, ובנוסף לו מצויים במדינה אגמים מלוחים רבים, דיונות, מישורי עשב, יערות אלפיניים וקרחונים. צפון ומערב מונגוליה הוא אזור סייסמי פעיל החווה רעידות אדמה לעיתים קרובות, ונמצאים בו מעיינות חמים והרי געש רבים.
במונגוליה יש שלושה רכסי הרים עיקריים. הרי אלטאי הם הגבוהים ביותר, ומתפרשים באזורים המערביים של המדינה בציר מצפון מערב לדרום מזרח. רכס חנגאי הנמוך יותר מהווה את רוב השטח במרכז המדינה, ומאופיין ברכסים מיוערים למחצה ובעמקים ביניהם ערבות עשב. רכס חנטאי נמצאים סמוך לגבול הרוסי, צפון-מזרחית לעיר הבירה אולן בטור, והם הנמוכים ביותר. הנהרות זורמים לשלושה שפכי נהר עיקריים: מצפון לאוקיינוס הקרח הצפוני, ממזרח לאוקיינוס השקט, ומדרום למדבריות אסיה. הנהר הגדול ביותר הוא הסלנגה-מורון, המתנקז לימת באיקל. הנהרות המזרחיים ארגון ואמור הם השני והשלישי בגודלם.
אקלים

האקלים במונגוליה הוא אקלים יבשתי קיצוני, המושפע בעיקר מריחוקה מהאוקיינוסים: הוא יבש במיוחד, והבדלי הטמפרטורה בין העונות ובין היום ללילה קיצוניים. החורף ארוך וקר מאוד והקיץ קצר במיוחד, ובו יורדים מרבית המשקעים. כמות המשקעים הגבוהה ביותר היא בצפון, עם ממוצע של 200–350 מ"מ בשנה, והנמוכה ביותר היא בדרום: 100-200 מ"מ בשנה. בדרום המדינה, במחוזות הנמצאים במדבר גובי, ובייחוד במחוז אומנוגובי (өмнөговь, "דרום הגובי"), יורדים משקעים מועטים מאוד. פירוש המילה המונגולית "גובי" (במונגולית: говь תעתיק: govʸ) הוא מדבר, אולם המונגולים מבחינים בין סוג זה של מדבר, שבו ניתן לקיים חיים, לבין מדבר-שממה (במונגולית: цөл, תעתיק: tsöl); אבחנה זו דומה לאבחנה שעושה העברית המקראית בין "מדבר" - אזור דליל במשקעים ובצמחיה אך מתאים למרעה, לבין "ישימון".
הטמפרטורה במונגוליה נעה בין קיצוניות אחת לשנייה. בין נובמבר למרץ נמצאת הטמפרטורה מתחת לנקודת הקיפאון, ובשיא החורף יורדות הטמפרטורות מתחת ל-20 מעלות צלזיוס מתחת לאפס, ולעיתים אף מגיעות ל-35 מעלות צלזיוס מתחת לאפס. בסתיו ובאביב, בחודשים אפריל ואוקטובר, נעה הטמפרטורה סביב 0 מעלות. בקיץ, לעומת זאת, יכולה הטמפרטורה להגיע לשיאים של 33 מעלות באולן בטור, ואפילו לטפס מעבר ל-40 מעלות במדבר גובי.
גם משטר המשקעים במונגוליה אינו סדיר, והמונגולים נוהגים לומר שבארצם "אפשר לחוות את כל ארבע העונות ביום אחד".
סביבה

אחרי שנים רבות של גידול בעיור ובתעשייה, הפכו השלטונות המונגולים מודעים למחיר הסביבתי של מדיניותם בסוף שנות ה-80. עיסוקם המאוחר של הרוסים בזיהומה של ימת באיקל גרם למונגולים לפעול למען שימורו של אגם חובסגול נור, המחובר לבאיקאל באמצעות נהר סלנגה-מורון. מפעל צמר שהזרים שפכים לאגם נסגר, ותנועת מיכליות הנפט באגם הופסקה.
כריתת יערות בהרי הנגאיין נורו הובילה להאטה בזרימתם של הנהרות הצפוניים, אשר זוהמו כתוצאה מפסולת תעשייתית ומדבירי מזיקים. אולן בטור מרובת המפעלים סובלת מזיהום אוויר חמור. כתגובה לנזק הסביבתי הקימה ממשלת מונגוליה ב-1987 את המשרד להגנה סביבתית.
כיום חתומה מונגוליה על מספר הסכמים בינלאומיים הנוגעים לאיכות הסביבה, ביניהם פרוטוקול קיוטו והאמנה כנגד נשק גרעיני.
הערות שוליים

| גאוגרפיה של מדינות העולם |
| --- | --- | --- |
| המזרח התיכון | איחוד האמירויות הערביות • איראן • אלג'יריה • בחריין    • טורקיה • ירדן • ישראל • כווית • לבנון • לוב • מצרים • מרוקו • סוריה • עומאן • ערב הסעודית • עיראק  • קטר  • תוניסיה • תימן |  |
| אסיה | אוזבקיסטן • אינדונזיה • אפגניסטן • בהוטן • בנגלדש • ברוניי • הודו • הונג קונג • המלדיביים • הפיליפינים • טאיוואן • הרפובליקה העממית של סין • וייטנאם • טג'יקיסטן • טורקמניסטן • יפן • לאוס • מונגוליה • מזרח טימור • מיאנמר • מלזיה  • נפאל • סינגפור • סרי לנקה • פקיסטן • קוריאה הדרומית • קוריאה הצפונית • קזחסטן • קירגיזסטן • קמבודיה • תאילנד |  |
| אירופה | אוסטריה • אוקראינה • אזרבייג'ן • איטליה • איסלנד • אירלנד • אלבניה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • גאורגיה • גרמניה • דנמרק • הוותיקן • הולנד • הונגריה • הממלכה המאוחדת • יוון • לוקסמבורג • לטביה • ליטא • ליכטנשטיין • מולדובה • מונטנגרו • מונקו • מלטה • מקדוניה הצפונית • נורווגיה • סן מרינו • סלובניה • סלובקיה • ספרד • סרביה • פולין • פורטוגל • פינלנד • צ'כיה • צרפת • קוסובו • קפריסין • קרואטיה • רומניה • רוסיה • שוודיה • שווייץ |  |
| אפריקה | אוגנדה • אנגולה • אסוואטיני • אריתריאה • אתיופיה • בוטסואנה • בורונדי • בורקינה פאסו • בנין • גאנה • גבון • ג'יבוטי • גינאה • גינאה ביסאו • גינאה המשוונית • גמביה • דרום אפריקה • דרום סודאן • זימבבואה • זמביה • חוף השנהב • טוגו • טנזניה • כף ורדה • ליבריה • לסוטו • מאוריטניה • מאוריציוס • מאלי • מדגסקר • מוזמביק • מלאווי • הרפובליקה המרכז-אפריקאית • ניגריה • ניז'ר • נמיביה • סאו טומה ופרינסיפה • סודאן • סומליה  • סיירה לאון • סיישל • סנגל • צ'אד • קומורו • הרפובליקה של קונגו • הרפובליקה הדמוקרטית של קונגו • קמרון • קניה • רואנדה |  |
| אמריקה | אורוגוואי • איי בהאמה    • אל סלוודור • אנטיגואה וברבודה • אקוודור • ארגנטינה  • ארצות הברית • בוליביה • בליז • ברבדוס • ברזיל   • ג'מייקה • גואטמלה • גיאנה • גרנדה  • דומיניקה • האיטי  • הונדורס • הרפובליקה הדומיניקנית • ונצואלה • טרינידד וטובגו • מקסיקו • ניקרגואה • סורינאם • סנט וינסנט והגרנדינים • סנט לוסיה • סנט קיטס ונוויס  • פנמה • פרגוואי • פרו • צ'ילה • קובה • קולומביה • קוסטה ריקה • קנדה |  |
| אוקיאניה | אוסטרליה • איי מרשל   • איי שלמה  • ונואטו • טובאלו • טונגה • מיקרונזיה • נאורו • ניו זילנד • סמואה  • פיג'י • פלאו • פפואה גינאה החדשה • קיריבטי |  |
| --- | --- |
בקרת זהויות :  NLI: 987011870631705171 
מדבר גובי
כרים קאסם

| --- | --- |

 לידה:  8 באוקטובר 1986 (בן 38) קהיר, מצרים
 שם לידה:  كريم أحمد قاسم 
 מדינה:  מצרים 
 תקופת הפעילות:  מ-2006 
 מקום לימודים:  האוניברסיטה האמריקאית בקהיר 
 https://www.karimkassem.net/
 פרופיל ב-IMDb
 
כרים קאסם (בערבית: كريم قاسم; נולד ב-8 באוקטובר 1986) הוא שחקן קולנוע, טלוויזיה ותיאטרון מצרי-יהודי.
קריירה

כרים נולד ב-8 באוקטובר 1986 בקהיר, מצרים. הוא עצמו מוסלמי, אם כי היה לו חינוך רב-דתי שחגג את כל החגים היהודיים, הנוצרים והמוסלמים בילדותו. אמו המנוחה הייתה יהודייה, וסגנית ראש קהילת יהדות-מצרים ואביו, במאי סרטים ותיק, הוא מוסלמי. סבו מצד אביו היה מוסלמי, היה גם ראש הפקולטה למדעים באוניברסיטת קהיר וסבתו מצד אביו הייתה נוצרייה. סבו מצד אמו, שהיה לאומן מצרי בולט, היה יהודי אנטי-ציוני שסירב לעלות לישראל, מתוך אמונה שהציונות היא תנועה "גזענית".
הוא בוגר האוניברסיטה האמריקאית בקהיר, שם למד תיאטרון ושיחק ברבות מהמחזות של האוניברסיטה. הוא תלת לשוני בעוד הוא דובר ערבית מצרית (גם ערבית תקנית), אנגלית וצרפתית.
כרים התגלה לקולנוע בשנת 2006 ומאז כיכב ביותר מעשרה סרטי קולנוע מספר סדרות טלוויזיה ומחזה תיאטרון.
בשנת 2017 שיחק במיני-סדרה הבריטית "המדינה" מבית ערוץ 4 ונשיונל ג'יאוגרפיק, בדמותו של אבו אכרם, לצדם של היאם עבאס ועלי סלימאן.
הערות שוליים

↑  מיכל אריאלי, כוכב הקולנוע המצרי מדהים את מעריציו: "גיליתי שאני יהודי", באתר הידברות, ‏29.11.2016
↑  Karim Kassem (באנגלית)
ערך זה הוא קצרמרבנושא מצרים ובנושא שחקנים. אתם מוזמנים לתרום לוויקיפדיה ו.
שרון שלום

| --- | --- |

 לידה:  13 באוגוסט 1973 (בן 51) אתיופיה
 מדינה:  ישראל
 השכלה:  מכללה ירושלים
 מקום מגורים:  קריית גת
 מעסיק:  הקריה האקדמית אונו 
 בת זוג:  אביטל
 מספר צאצאים:  5
 
 תפקידים נוספים:  רב קהילת "קדושי ישראל" בקריית גת.  ראש הקתדרה, הבינלאומית, לחקר יהדות אתיופיה בקריה האקדמית אונו.
 
הרב ד"ר שרון (זאודה) שלום (באנגלית: Sharon Z. Shalom; נולד ב-13 באוגוסט 1973) הוא ד"ר לפילוסופיה, רב קהילת "קדושי ישראל" בקריית גת, ראש הקתדרה ללימודי יהדות אתיופיה בקריה האקדמית אונו, מרצה סגל פנים בקריה האקדמית אונו, ומרצה מן החוץ באוניברסיטת בר-אילן ובמכון הגבוה לתורה באוניברסיטת בר-אילן.
ביוגרפיה

שרון נולד בשם זאודה (כתר) טספאי, בכפר קטן בצפון אתיופיה, למשפחה חקלאית בעלת שדות חיטה ותירס, הבכור מבין חמישה ילדים. את המסע לישראל החל בשנת 1981, אז באישון ליל העירו אותו ואת משפחתו והחלה התארגנות מהירה, שקטה וסודית לעבר החלום. במסע השתתפו נשים, גברים, זקנים וילדים ובשקט מופתי הם צעדו במשך כחודשיים עד אשר הגיעו למחנה הפליטים בסודן. בגלל צפיפות האוכלוסייה והתנאים הקשים בהם שהו בהמתנה לעלייה, אנשים רבים מתו ממחלות ורעב.
תחילה חשב כי שהותם היא עניין של כמה ימים עד לעלייתם ארצה, אך שהייתם ארכה כשנה במחנה הפליטים. במשך שנה זו עבד שרון במכירת שקיות בשוק ובכך סייע לפרנסת משפחתו. יום אחד הגיעה אל דודו ההוראה להמתין באמצע הלילה למשאית שתאסוף את משפחתו, אז החליטו הוריו של שרון לשלוח אותו יחד עם דודו והם נפרדו ממנו לשלום ונשארו מאחור. את דרכו לארץ עשה דרך הים בספינת חיל הים, עלייה זו הייתה חלק ממבצע בשם "מבצע אחים" עליו פיקד דני לימור, מבצע אשר נמשך בין השנים 1977–1991.
בהגיעו לארץ התגורר בגבעת המורה ואחר כך הועבר אל פנימיית בית הילד בעפולה, בה הודיעו לו כי הוריו נספו בסודן. מידע זה התברר כשגוי, משום שלאחר שנה הוריו הגיעו לארץ, תחילה אמו אחיותיו ואחיו ולאחר מכן אביו וסבתו. בעקבות האיחוד המשפחתי עבר שרון לגור עם משפחתו באור עקיבא. בהמשך נדדו וקבעו את מקומם בקריית גת, בה הוא מתגורר עד היום, יחד עם אשתו אביטל ילידת שווייץ, וחמשת ילדיהם. אשתו היא בעלת תואר שני בעבודה סוציאלית, הייתה מנהלת המדור לעבודה קהילתית באגף לשירותים חברתיים בקריית גת וכיום מנהלת האגף לשירותי רווחה קהילה וחברה במועצה האזורית חוף אשקלון.
שרון למד בכולל ישיבת "הר עציון" אשר באלון שבות והיה תלמידם של הרב אהרון ליכטנשטיין, הרב יהודה עמיטל וראש הכולל הרב שלמה לוי. הוסמך לרבנות "יורה, יורה" על ידי הרבנות הראשית לישראל וקיבל אישור הסמכה לכהן כרב שכונה על ידי הרב ישראל מאיר לאו הרב הראשי לישראל.
ביקש לשמש רב של קהילה אתיופית בקריית גת וסורב. לאחר מכן, "עזבתי הכול והלכתי ללמוד תואר ראשון בייעוץ חינוכי ותואר שני בתלמוד ופילוסופיה יהודית ומשם המשכתי לדוקטורט, בעזרת מלגות מכובדות. בסופו של דבר קיבלתי הסמכה מאיגוד רבני צוהר ואני עומד היום בראש קהילה של ניצולי שואה."
כיום שרון עומד בראש הקתדרה הבינלאומית, לחקר יהדות אתיופיה בקריה האקדמית אונו, ד"ר לפילוסופיה, רב קהילת "קדושי ישראל" בקריית גת, מרצה באוניברסיטת בר-אילן ובמכון הגבוה לתורה באוניברסיטה וחבר בוועדת היגוי להרחבת הנגישות ליוצאי אתיופיה של מל"ג/ות"ת.
ספרו "מסיני לאתיופיה: עולמה ההלכתי והרעיוני של יהדות אתיופיה" הכה גלים בעולם ההלכתי וקמו לו מתנגדים רבים. "הרבנות הראשית לא יכלה לשאת את העובדה שרב אורתודוקסי, בהסמכת הרב לאו, מגבה הלכתית אמירת שלום לנשים בדרך האתיופית (נשיקות), או שימוש בכסף מזומן בשבת." על כך ענה כי "בתרבות האתיופית אומרים שלום בנשיקות, בישראל, בני ישיבה היו חוזרים הביתה ולא אומרים שלום לבנות משפחתם. התרתי את זה כי התורה מבוססת על דרך ארץ וכבוד בין אנשים... המסורת האתיופית היא מקראית, לא תלמודית, וזה עולם אחר לגמרי. יהודי אתיופיה באים לבית הכנסת בשבת ותורמים כסף במזומן במקום. אמרתי שהם יכולים להמשיך במנהגם, מכיוון שבזמן נתינת הכסף הם חושבים על הקדוש ברוך הוא, ולא על המכולת."
ספריו

שרון שלום, אברהם ונגרובר (ע), מסיני לאתיופיה: עולמה ההלכתי והרעיוני של יהדות אתיופיה ; כולל "שולחן האוּרית" : מדריך הלכתי לביתא ישראל , תל אביב: משכל, 2012, ספרי יהדות / בעריכת עמיחי ברהולץ. ידיעות ספרים, עמ' 375 (הספר בקטלוג ULI)
גרסה מקוונת של הספר (לבעלי הרשאה), באתר "כותר"
שרון שלום, אריאל הורוביץ (ע), שיחות על אהבה ופחד : הדיאלוג בין בת הרב לבן הקייס, ראשון לציון: משכל - הוצאה לאור מייסודן של ידיעות אחרונות וספרי חמד, 2018, עמ' 207 (הספר בקטלוג ULI)
גניזה חיה : התגבשות התורה שבעל פה בקרב יהדות אתיופי / שרון שלום. רעננה : למדא עיון - הוצאת הספרים של האוניברסיטה הפתוחה, תשפ"ג 2022.
ראו גם

יהדות אתיופיה
עליית ביתא ישראל
הערות שוליים

↑  הקתדרה ללימודי יהדות אתיופיה בקריה האקדמית אונו
1 2 3 4  ליאת רון, ‏"בארץ הודיעו לי שהוריי נספו, אחרי שנה התברר שהם חיים", באתר גלובס, 9 בפברואר 2019
1 2 3   טלי חרותי-סובר, הרב שחולץ מאתיופיה על ידי המוסד: "החברה הישראלית גזענית? היא כמו סיירת מטכ"ל", באתר TheMarker‏, 17 בדצמבר 2014
↑  סמינר אבות ומייסדים - הרב ד"ר שרון שלום, באתר www.avot-meyasdim.co.il
↑  החלטת ותת, התוכנית להרחבת הנגישות להשכלה גבוהה ליוצאי אתיופיה – תקנון ומינוי ועדת היגוי להנגשת ההשכלה הגבוהה לאוכלוסיית יוצאי אתיופיה, באתר המועצה להשכלה גבוהה – הוועדה לתכנון ולתקצוב, ‏23 בנובמבר 2016
| --- | --- |
בקרת זהויות :  NLI: 987007299393505171  BnF: cb16921350k (data)  GND: 1036800393  ISNI: 0000 0003 8267 1360  LCCN: no2012117547  VIAF: 265778827   WorldCat (עם VIAF): 265778827
Hero (שיר של מריה קארי)

Hero (בעברית: גיבור) הוא סינגל של הזמרת מריה קארי, אשר יצא כסינגל השני מתוך אלבומה השלישי Music Box ב-19 באוקטובר 1993 דרך חברת התקליטים קולומביה. במקור השיר היה נועד עבור הזמרת גלוריה אסטפן. השיר נחשב לאחד מהשירים מעוררי ההשראה והאישיים שלה. מבחינה לירית בשיר קארי אומרת כי בזמנים הקשים שבהם צריך להרים אותה היא "הגיבורה" של עצמה, והיא מרימה ומעודדת את עצמה ובאופן כללי כל אדם יכול להיות "הגיבור" של עצמו בזמנים קשים, אם הוא מסתכל לתוך עצמו ולראות הפנימית שלו וזה מה שיעזור למצוא את הדרך. השיר נכתב על ידי קארי עצמה והופק על ידה ועל ידי וולטר אפאנאסייף. בהתחלה, קארי לא התחברה לסגנון ולסאונד שלו ולפסקול הסרט גיבור מזדמן שאליו יועד הסרט במקור, ולכן החליטה לשמור אותו לעצמה ולהפוך את המלודיה שלו ליותר פופ ו-R&B. היא אף שינתה חלק מהמילים כדי להתאים אותם יותר אליה. במהלך הקריירה שלה קארי כתבה את השיר פעמיים נוספות וצילמה לו קליפים נוספים, ובמהלך השנים השיר זכה לגרסאות כיסוי רבות והושר בתחרויות בין לאומיות.
השיר קיבל ביקורות מעורבות ממבקרי מוזיקה על המילים שלו אך הביצועים הקוליים של קארי זכו לשבחים. מלבד הקול של קארי השיר משלב בתוכו גם כלי נגינה שונים כמו גיטרה, פסנתר ועוגב. השיר זכה להצלחה ענקית בזירה הבין לאומית ואף גם בארצות הברית שם הגיע למקום הראשון ונהיה לשיר השמיני שלה לעשות זאת ואף דורג במקום ה-53 ברשימת השירים המצליחים ביותר של שנות ה-90 במדינה. מחוץ לארצות הברית הצלחתו הייתה גדולה גם כן, כאשר הצליח להגיע למקום ה-19 במצעד האירופאי הכללי, למקום ה-7 באוסטרליה, למקום ה-10 בקנדה, למקום ה-2 בניו זילנד ולמקום ה-7 בבריטניה.
לאחר כמו חודשים מצאתו, זכה בשני פרסי ASCAP Rhythm & Soul Music, אחד פרס "ASCAP Pop Music", והשני פרס BMI פופ עבור כתיבת השיר. הקליפ הראשון היה הקליפ המקורי לשיר אשר צולם בהופעה פרטית שלה בניו יורק בו היא מבצעת את השיר בלייב. הקליפ השני לשיר יצא בשנת 2001 למען אסון התאומים. בנוסף היא הקליטה גם גרסה מחודשת לשיר הנקראת "Never Too Far/Hero Medley" אשר שימש כסינגל היחיד מתוך אלבום אוסף הלהיטים שלה שיצא ב-2001, וכאשר הוציאה את אלבום אוסף הבלדות שלה "The Ballads", היא הקליטה את השיר מחדש ואף הוציאה לו קליפ חדש בו רואים את מאחורי הקלעים של ההקלטות. בשל בקשות של מעריצים וכמו כן גם בגלל התוכן הלירי שלו השיר הפך לאחד מהשירים המבוצעים ביותר של קארי עד היום ונחש לאחד משירי החותמת שלה.
הוא בוצע בין היתר בתוכניות טלוויזיה רבות ובניהם "The Arsenio Hall Show", תוכנית הלילה עם ג'יי לנו, "Hey Hey It's Saturday" וגם בספיישלים בטלוויזיה לאורך השנים כמו בתוכנית "Pavarotti and Friends", במהלך מיני סיבוב ההופעות של מייקל ג'קסון "MJ & Friends", בסרט "America: A Tribute to Heroes", בפסטיבל לייב 8 ובאירוע "United States presidential inaugural balls" שנערך עבור ברק אובמה. בנוסף השיר היה לאחד מהשירים העיקריים אותם נהגה לבצע בקביעות קארי בסיבובי ההופעות שלה, בדרך כלל שימש כהדרן או בין השירים האחרונים. בנוסף הוא גם נכלל באלבומי אוסף שלה כמו #1's ו-#1 to Infinity שאיגדו את כל השירים שלה אשר הגיעו למקום הראשון בארצות הברית או באלבום Greatest Hits, שיצא ב-2001 והכיל אוסף של להיטים שלה באותן שנים.